
Parlamentul  României

Camera  Deputaţilor

  Comisia pentru Sănătate şi Familie                          Nr. 4c-8/ 210  / 24  aprilie  2017 

BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative privind modificarea şi completarea Legii nr.256/2015 privind exercitarea profesiei de dietetician, precum şi înfiinţarea, organizarea şi funcţionarea Colegiului Dieteticienilor din România,  trimisă Comisiei pentru sănătate şi familie spre dezbatere,  în fond, cu adresa nr. Plx 378/2016  din 26 septembrie 2016 .
În raport cu obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,

Conf.Dr.Florin Buicu

Parlamentul  României

Camera  Deputaţilor

  Comisia pentru Sănătate şi Familie                          Nr. 4c-8/ 210  /24  aprilie  2017 

R A P O R T 

asupra propunerii legislative privind modificarea şi completarea Legii nr.256/2015 privind exercitarea profesiei de dietetician, precum şi înfiinţarea, organizarea şi funcţionarea 
Colegiului Dieteticienilor din România
În conformitate cu prevederile art. 95 din Regulamentul Camerei Deputaţilor, republicat, Comisia pentru sănătate şi familie a fost sesizată, cu adresa nr.Plx 378/2016 din 26 septembrie 2016 , spre dezbatere în fond, cu  propunerea legislativă privind modificarea şi completarea Legii nr.256/2015 privind exercitarea profesiei de dietetician, precum şi înfiinţarea, organizarea şi funcţionarea Colegiului Dieteticienilor din România . 

Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat,  Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă  în şedinţa din 20 septembrie 2016.

La întocmirea prezentului raport Comisia a avut în vedere :

· avizul favorabil al Consiliului Legislativ (nr.186 din 8.03.2016)
· avizul favorabil al Comisiei pentru muncă şi protecţie socială (nr.4c-7/734 din 10 octombrie 2016)

· avizul negativ al Comisiei juridice, de disciplină şi imunităţi ( nr.Plx 378 din 11.10.2016)

· avizul negativ al Comisiei pentru învăţământ, ştiinţă, tineret şi sport ( nr.4c-9/220 din 28.02.2017)
· avizul negativ al Comisiei pentru egalitatea de şanse pentru femei şi bărbaţi ( nr.4c-17/1001 din 11.10.2016)

· punctul de vedere, negativ, al Guvernului                          ( nr.1156/6.03.2017 )
Propunerea legislativă are ca obiect de reglementare modificarea şi completarea Legii nr.256/2015, propunându-se, în principal, includerea în categoria persoanelor ce pot exercita profesia de dietetician şi a absolvenţilor programelor de masterat în nutriţie şi dietetică acreditate din domenii conexe, cu diplomă de master .
În conformitate cu prevederile art. 61 din Regulamentul Camerei Deputaţilor, republicat,  membrii Comisiei au examinat iniţiativa legislativă, în şedinţa din 19 aprilie 2017. La lucrările comisiei au fost prezenţi  15 deputaţi din totalul de 19 membri.

   La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, domnul Dan Dumitrescu - secretar de stat în Ministerul Sănătăţii .

În urma finalizării dezbaterilor, Comisia propune Plenului Camerei Deputaţilor, cu unanimitate de voturi, respingerea propunerii legislative din următoarele considerente:

· conform art.9 alin.(2) din Legea nr.288/2004 privind organizarea studiilor universitare, cu modificările şi completările ulterioare, studiile de master nu constituie o formare iniţală, ci aprofundarea studiilor de licenţă. De aceea, nivelul şi domeniul programelor de studii universitare care ar trebui în final la calificarea necesară pentru accesul în profesia de dietetician, trebuie puse în acord cu asigurarea îndeplinirii atât a obiectivului urmărit de iniţiatorul Legii nr.256/2015, cât şi a principiului concordanţei dintre curriculum şi calificare;
· potrivit art.11 din Directiva 2005/36/CE privind recunoaşterea calificărilor profesionale, cu modificările şi completările ulterioare, care se aplică profesiilor reglementate din statele membre, nu se face distincţie între tipul de diplomă, ci durata unui ciclu integral de studii universitare care poate da dreptul la exercitarea unei profesii, respectiv studii universitare cu durată de minim 3 sau minim 4 ani .
În raport cu obiectul şi conţinutul său, iniţiativa legislativă face parte din categoria legilor ordinare . 

                PREŞEDINTE,                                          SECRETAR,

         Conf.Dr.Florin Buicu                                   Dr.Vass Levente
Gheorghe Marinescu – şef birou

Întocmit, 

Cristina Bologan – consilier  parlamentar

